ข้อบัญญัติองค์การบริหารส่วนตำบลวังยางเรื่องสถานที่จำหน่ายอาหาร และสถานที่สะสมอาหารพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลวังยางว่าด้วยสถานที่จำหน่ายอาหารและสถานที่สะสมอาหารอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมประกอบกับมาตรา๔๐ มาตรา ๔๘ มาตรา ๕๐ มาตรา ๕๔ มาตรา ๕๕ มาตรา ๕๘ มาตรา ๖๕ และมาตรา ๖๘แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลวังยางโดยได้รับความเห็นชอบจากสภาองค์การบริหารส่วนตำบลวังยางและนายอำเภอวังยางจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลวังยางเรื่อง สถานที่จำหน่ายอาหาร และสถานที่สะสมอาหาร พ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลวังยางตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ราชการส่วนท้องถิ่นหมายความว่า องค์การบริหารส่วนตำบลวังยางเจ้าพนักงานท้องถิ่นหมายความว่า นายกองค์การบริหารส่วนตำบลวังยางเจ้าพนักงานสาธารณสุข หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ได้รับการแต่งตั้งจากเจ้าพนักงานหมายความว่า ข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่นให้ปฏิบัติหน้าที่ในอำนาจของเจ้าพนักงานท้องถิ่นตามมาตรา ๔๔แห่งพระราชบัญญัติการสาธารณสุข พ.ศ. ๒๕๓๕สถานที่จำหน่ายอาหารหมายความว่า อาคาร สถานที่ หรือบริเวณใด ๆ ที่มิใช่ที่หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จ และจำหน่ายให้ผู้ซื้อสามารถบริโภค ณ ที่นั้นหรือนำไปบริโภคที่อื่นก็ตามสถานที่สะสมอาหารหมายความว่า อาคาร สถานที่ หรือบริเวณใด ๆ ที่มิใช่ที่หรือทางสาธารณะที่จัดไว้สำหรับเก็บอาหารอันมีสภาพเป็นของสดหรือของแห้ง หรืออาหารในรูปลักษณะอื่นใด ซึ่งผู้ซื้อจะต้องนำไป ทำ ประกอบหรือปรุงเพื่อบริโภคในภายหลังอาหารหมายความว่า อาหารตามกฎหมายว่าด้วยอาหารผู้สัมผัสอาหารหมายความว่า บุคคลที่เกี่ยวข้องกับอาหารในทุกกระบวนการ รวมถึงการจำหน่ายเสริฟอาหาร การล้างและเก็บภาชนะอุปกรณ์ผู้ประกอบกิจการหมายความว่า บุคคลหรือนิติบุคคลที่ได้รับใบอนุญาตหรือหนังสือรับรองการแจ้งจัดตั้งสถานที่จำหน่ายอาหารและหมายรวมถึงผู้ที่ได้รับมอบหมายให้ควบคุมกำกับ ดูแลการดำเนินงานของสถานที่จำหน่ายอาหารนั้นข้อ ๕ ผู้ใดจะจัดตั้งสถานที่จำหน่ายอาหาร หรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรและมิใช่เป็นการขายของในตลาดต้องได้รับอนุญาตจากเจ้าพนักงานท้องถิ่นถ้าสถานที่ดังกล่าวมีพื้นที่ไม่เกินสองร้อยตารางเมตรต้องแจ้งต่อเจ้าพนักงานท้องถิ่นเพื่อขอหนังสือรับรองการแจ้งก่อนการจัดตั้งข้อ ๖ ผู้จัดตั้งสถานที่จำหน่ายอาหารหรือสถานที่สะสมอาหารซึ่งได้รับอนุญาต หรือหนังสือรับรองการแจ้ง ผู้จำหน่าย ทำประกอบ ปรุง หรือเก็บสะสมอาหารในสถานที่จำหน่ายอาหารหรือสถานที่สะสมอาหารต้องปฏิบัติให้ถูกต้องตามหลักเกณฑ์ที่กำหนดในข้อบังคับหรือเงื่อนไขที่กำหนดไว้ในใบอนุญาตหรือหนังสือรับรองการแจ้งข้อ ๗ องค์ประกอบของสิ่งปลูกสร้างสุขลักษณะของสถานที่จำหน่ายอาหาร หรือสถานที่สะสมอาหารสุขลักษณะส่วนบุคคลของผู้ขายของในตลาด ผู้รับใบอนุญาต ผู้ประกอบ ปรุงจำหน่ายและเสริฟในสถานที่จำหน่ายอาหาร หรือสถานที่สะสมอาหารตลอดจนหลักเกณฑ์วิธีการให้เป็นไปตามที่กำหนดไว้ท้ายข้อบัญญัตินี้ข้อ ๘ การขอรับใบอนุญาตหรือหนังสือรับรองการแจ้งตามความในข้อ ๕ และข้อ ๖ ให้ยื่นเรื่องต่อเจ้าพนักงานท้องถิ่นตามที่กำหนดข้อ ๙ ผู้แจ้งหรือผู้ได้รับใบอนุญาตมีหน้าที่เสียค่าธรรมเนียมตามระยะเวลาที่กำหนดไว้ท้ายข้อบัญญัตินี้ตลอดเวลาที่ยังดำเนินกิจการนั้นถ้ามิได้เสียค่าธรรมเนียมในเวลาที่กำหนดให้ชำระค่าปรับเพิ่มขึ้นร้อยละยี่สิบของจำนวนค่าธรรมเนียมที่ค้างชำระเว้นแต่ผู้แจ้งหรือผู้ได้รับใบอนุญาตจะบอกหยุดการดำเนินการไว้จนกว่าจะได้เสียค่าธรรมเนียมหรือค่าปรับครบจำนวนข้อ ๑๐ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับตั้งแต่วันที่ออกใบอนุญาตและให้ใช้ได้เพียงในเขตขององค์การบริหารส่วนตำบลวังยางการขอต่อใบอนุญาตต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่อใบอนุญาตข้อ ๑๑ ใบอนุญาตหรือหนังสือรับรองการแจ้งต้องปิดแสดงไว้ในที่เปิดเผยเห็นได้ง่าย ณ สถานที่ประกอบกิจการตลอดเวลาที่ดำเนินกิจการในกรณีที่ใบอนุญาต หรือหนังสือรับรองการแจ้งสูญหายถูกทำลาย หรือชำรุดในสาระสำคัญให้ผู้รับใบอนุญาต หรือหนังสือรับรองการแจ้งยื่นคำขอรับใบแทนใบอนุญาตหรือหนังสือรับรองการแจ้งภายในสิบห้าวันที่ได้รับทราบถึงการสูญหาย ถูกทำลาย หรือชำรุดข้อ ๑๒ ในกรณีที่ผู้ใดจัดตั้งดำเนินการสถานที่จำหน่ายอาหารสถานที่สะสมอาหารอยู่ก่อนแล้วในวันที่ข้อบัญญัตินี้มีผลบังคับใช้ให้ยื่นเรื่องต่อเจ้าพนักงานท้องถิ่นเพื่อขอรับใบอนุญาตหรือหนังสือรับรองการแจ้งภายในสิบห้าวันนับตั้งแต่ข้อบัญญัตินี้มีผลบังคับใช้ข้อ ๑๓ ในกรณีที่ปรากฏว่าผู้รับอนุญาตสำหรับกิจการใดไม่ปฏิบัติหรือปฏิบัติไม่ถูกต้องตามบท เงื่อนไขหลักเกณฑ์ วิธีการที่กำหนดไว้ในข้อบัญญัตินี้หรือเงื่อนไขที่กำหนดไว้ในใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตในเวลาที่เห็นสมควรแต่ไม่เกินสิบห้าวันข้อ ๑๔ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาตไม่ปฏิบัติ หรือปฏิบัติไม่ถูกต้องตามข้อบัญญัติขององค์การบริหารส่วนตำบลนี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๑๕ ผู้ขายของและผู้ช่วยขายของในสถานที่จำหน่ายอาหาร สถานที่สะสมอาหาร ต้องให้ความร่วมมือกับผู้ที่ได้รับใบอนุญาตเจ้าพนักงานสาธารณสุข และเจ้าพนักงานท้องถิ่นในการดำเนินการที่เกี่ยวกับสุขลักษณะของสถานที่จำหน่ายอาหารสถานที่สะสมอาหาร ได้แก่ การจัดระเบียบ และกฎเกณฑ์ในการรักษาความสะอาดของตลาดการจัดหมวดหมู่สินค้า การดูแลความสะอาดของแผงขายสินค้า การรวบรวมมูลฝอยการล้างทำความสะอาด และการอื่น เช่น การอบรมผู้ขายของ และผู้ช่วยขายของข้อ ๑๖ ผู้ขายของและผู้ช่วยขายของในสถานที่จำหน่ายอาหารสถานที่สะสมอาหารต้องวางสินค้าบนแผงขายสินค้า หรือในขอบเขตที่จัดไว้ให้ห้ามวางล้ำแผงขายสินค้า หรือขอบเขตหรือต่อเติมแผงขายสินค้าอันจะเป็นการกีดขวางทางเดินและห้ามวางสินค้าสูงจากพื้นเดิมเกินหนึ่งร้อยห้าสิบเซนติเมตรข้อ ๑๗ สุขวิทยาส่วนบุคคลของผู้ขายของและผู้ช่วยขายของ ผู้ประกอบ ปรุง จำหน่าย เสริฟในสถานที่จำหน่ายอาหาร หรือสถานที่สะสมอาหารให้เป็นไปตามที่กำหนดไว้ท้ายข้อบัญญัติองค์การบริหารส่วนตำบลนี้ข้อ ๑๘ ผู้ประกอบกิจการรายใดไม่ปฏิบัติตามหรือฝ่าฝืนข้อบัญญัตินี้จะต้องระวางโทษตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๑๙ ให้นายกองค์การบริหารส่วนตำบลวังยางเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๑ กันยายน พ.ศ. ๒๕๖๐เรืองศักดิ์วงค์ศรีชานายกองค์การบริหารส่วนตำบลวังยางเอกสารแนบท้าย๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลวังยางเรื่อง สถานที่จำหน่ายอาหารและสถานที่สะสมอาหาร พ.ศ. ๒๕๖๐๒. หลักเกณฑ์การขอใบอนุญาตขอต่อใบอนุญาต และขอใบแทนใบอนุญาต ท้ายข้อบัญญัติองค์การบริหารส่วนตำบลวังยาง เรื่องสถานที่จำหน่ายอาหาร และสถานที่สะสมอาหาร๓. องค์ประกอบของสิ่งปลูกสร้างและหลักเกณฑ์ วิธีการดำเนินกิจการตลาด สถานที่จำหน่ายอาหาร หรือสถานที่สะสมอาหาร ท้ายข้อบัญญัติองค์การบริหารส่วนตำบลวังยางเรื่อง สถานที่จำหน่ายอาหาร และสถานที่สะสมอาหาร(ดูข้อมูลจากภาพกฎหมาย)พัชรภรณ์/จัดทำ๒ เมษายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๔ ง/หน้า ๓๕/๑๙ ธันวาคม ๒๕๖๑